دستونک
زاھدہ رئیس راجی
کپوتاں نالگ ءُ الہان کُرتگ
تہارماہ ئیں شپ ءَ دیوان کرتگ
برے گوست ءُ برے ھست ءِ نگیگاں
وت ءَ تھنائ ءَ درشان کُرتگ
ھموشی ٹیلگان ئِےپُرسگ ءَ اَت
دل ءِ اُپّارگ ئِے کربان کُرتگ
جہان ءِ آسر ءَ ، چمّانی دیم ءَ
دمان ءَ زندگی، پیچان کُرتگ
کُجا چم دَپ کنئے ستک ءِ مُرادءَ؟
کہیر ءِ ساھگ ءَ ، بیران کُرتگ
پہ زَھری زندگی وشّی نہ گُزرایت
پمشکا ھرکس اوں وَشّان کُرتگ
اے چونیں نوبتے، راجی ماں زردءَ
گوں اندوھاں دل ئِے درمان کُرتگ